Tarsaki yegan prezident, muqaddas shahar yaqinidagi yirik yong‘in, La-Manshni qayiqda kesib o‘tgan homilador ayol. 9-iyun suratlari

Dunyoning turli nuqtalarida 9-iyun kuni kamera obyektiviga muhrlangan suratlarni taqdim etamiz.

 Ukrainadagi bog‘da oqqush polaponi o‘z onasining patlarini tortmoqda.

 Xitoyning Sendu shahrida milliy liboslarini kiygan tashrif buyuruvchilar lotus gullari bog‘ida sayr qilmoqda.

 RSPCA NSW notijorat xayriya tashkiloti Sidneydagi Taronga hayvonot bog‘ining O‘rdakburunlarni qutqarish va reabilitatsiya qilish markazini moliyalashtirish uchun 600 ming dollar xayriya qildi.
 Kaliforniyalik ayol itlarini himoya qilish maqsadida devor oshib uyiga kirishga uringan ayiqni itarib yubordi (video)

 Antaliyada paraplanda uchayotgan va uchishga tayyorgarlik ko‘rayotgan sayyohlar.

 Parijdagi Eyfel minorasi qarshisida qad rostlagan Grand Palais Ephemere vaqtinchalik ko‘rgazma zalining taqdimoti bo‘lib o‘tdi.
 Fransiyada Eyfel minorasini yashin urdi (foto)

 Hukumat tomonidan yoqilg‘ilarni qazib olish qo‘llab-quvvatlanishiga qarshi Britaniyaning Sent-Ayvs shahrida norozilik namoyishi bo‘lib o‘tdi.

 Kuchli yomg‘irdan so‘ng Mumbayning bir qismi suv ostida qoldi.
 Shri-Lankada kuchli yomg‘ir va suv toshqini oqibatida 17 kishi halok bo‘ldi (foto)

 Mo‘g‘ulistonda prezident saylovlari boshlandi.

 Kaliforniyadagi Orovil suv omboridagi suv miqdori qurg‘oqchilik tufayli 42 foizgacha kamayib ketdi. Kaliforniya hukumati vaziyatni “jiddiy” deb e’lon qildi.

 Janubiy Afrikadagi Yoxannesburg shahrida har yili 18-iyulda o‘tkaziladigan Nelson Mandela kunini nishonlashga tayyorgarlik ko‘rilmoqda. Bu kunda mamlakat aholisi sovuq qish paytida muhtojlarga tarqatish uchun yopinchiq to‘qiydi. BMT butun dunyo bo‘ylab odamlarni Xalqaro Nelson Mandela kunini boshqalarga foyda keltiradigan ish bilan nishonlashga undaydi.
 Umrbod qamoq jazosidan prezidentlikkacha. Qora tanlilar huquqlari kurashining timsoli Nelson Mandela tarixi

 Fransiyaning “Yetti qush” qo‘riqxonasi hududiga kiruvchi Ruzich oroli yaqinida suzib yurgan dengiz to‘tisi.

 Indoneziyada COVID-19 kasalligidan vafot etganlar soni 52 ming kishiga yetdi. Suratda Jakartada o‘tkazilayotgan koronavirus qurbonlarining dafn marosimi.
 Qirg‘izistonda juma namozlariga ruxsat berildi, AQShda emlanganlarga marixuana beriladi, millionlab doza vaksina isrof bo‘lmoqda. Koronaxabarlar

 AQShdagi turli qabilalardan kelgan tub aholi vakillari Kongress binosi oldida mahalliy hududlar chegaralarini belgilash qoidalarini o‘zgartiruvchi qonun loyihasiga qarshi norozilik bildirmoqda.

 Janubiy Koreyaning Kvanju shahridagi besh qavatli bino quladi. Voqea oqibatida 8 kishi jarohat oldi.

 Hindistonning Guvahati shahrida koronavirus sabab joriy qilingan cheklovlar yumshatilganidan so‘ng poyabzal do‘konini ochayotgan sotuvchi.

 Quddus atrofidagi o‘rmonlarda yirik yong‘in sodir bo‘lmoqda.

 Liverpuldagi soborga tashrif buyurganlar “Tinchlik kabutarlari” nomli badiiy installyatsiya ichiga koronavirus oqibatida vafot etganlarni xotirlash uchun tugmacha tashlamoqda.

 Kanadadagi London shahrida masjidga qilingan hujum oqibatida 4 nafar musulmon halok bo‘ldi. Suratda ushbu hodisadan keyin “Men musulmonman. Men (bundan) faxrlanaman” yozuvi yozilgan plakat ko‘tarib turgan Hanin ismli qizaloq.

 Teyn-L’Ermitajga tashrifi chog‘ida jamoat vakili tomonidan tarsaki tushirilganidan so‘ng xavfsizlik xizmati tomonidan himoyalanayotgan Fransiya prezidenti Emmanuel Makron.

 Buyuk Britaniyaning Duvr shahrida chegara xizmati La-Mansh bo‘g‘ozidan kemada suzib o‘tishga uringan homilador ayolni shifoxonaga olib ketmoqda.

 Bosniya va Gersegovinaning Srebrenitsa-Potokari genotsidi uchun tashkil qilingan yodgorlik markazida yig‘lab turgan musulmon ayol.
 Yugoslaviya ustidagi siyosiy tajriba. Bosniya va Gersogovina urushi saboqlari

 Chilining Mario Yelena shahri yaqinida joylashgan Cerro Dominador quyosh elektr stantsiyasi.
Avvalgi kunlarning fotogalereyalari: